proxectonos/corpus_dominio_legal_administrativo_tmp huggingface dataset:
13/11/2015 | Administración LocalMunicipal
Bergondo
Secretaría
II Concurso de Felicitacións de Nadal

Por Resolución de Alcaldía núm.1131/2015, do 4 de novembro de 2015, aprobáronse as bases reguladoras da convocatoria do II Concurso de Felicitacións de Nadal 2015-2016, e que a continuación se describen literalmente: Poderán participar os/as nen@s empadroad@s no Concello de Bergondo, de acordo coas seguintes categorías: · Educación infantil. · Educación primaria. · Educación secundaria. O tema da felicitación será alusivo o Nadal e valorarase a orixinalidade e a capacidade creativa. Deberán ser inéditas e confeccionadas polo/a concursante. Os traballos presentaranse ata o 11 de decembro de 2015 (inclusive) na Casa da Cultura en horario de 9.00 a 15.00 horas ou na Senra en horario de 15.30 a 20.00 horas. · O formato da felicitación será de 10 x 21 cm. · Poderá realizarse en sentido horizontal ou vertical. · O soporte será papel ou cartolina fina. · A técnica será libre e poderán utilizarse todas as cores. · É aconsellable que non veñan pregadas por si nalgún momento deciden imprimirse. · Presentaranse con todos os datos: categoría, nome, enderezo e teléfono na parte posterior da felicitación. Haberá un premio por cada categoría que consistirá nun vale de compra en material escolar por importe de 80 euros e un diploma. Este vale deberá ser gastado dende o 1 de xaneiro ata o 1 de marzo (inclusive). De entre as tarxetas premiadas o concello poderá, se o estima convinte, seleccionar algunha que sirva de felicitación municipal. De ser o caso o concello fará mención o/a gañador/a. O xurado estará formado por un número de persoas designadas polo concello. O fallo emitirase o día 17 de decembro e será inapelable. Aos premiados/as se lles notificará a súa condición a través do número de teléfono que faciliten. Tamén será publicado na páxina web do concello. Todas as felicitacións presentadas ao concurso poderán ser expostas no concello de Bergondo. A participación neste concurso supón a total aceptación das bases. As felicitacións quedarán en propiedade do Concello de Bergondo que poderá expoñelas, publicalas e editalas en forma de material divulgativo en calquera acción que realice, facendo constar sempre o nome do autor/a. Os/as participantes se responsabilizan na súa totalidade de que non existen dereitos de terceiros, así como toda reclamación por dereitos de imaxe. Non obstante, o concello comprométese a devolver os traballos non premiados a petición do/a interesado/a.” Bergondo, 4 de novembro de 2015 A alcaldesa Alejandra Pérez Máquez
13/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.26316, Concesión dun caudal de auga a Manuel Romero Castro, no concello de Vimianzo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de outubro de 2015 e como resultado do expediente incoado ó efecto, outorgóuselle a Manuel Romero Castro, unha concesión de 980 m3 anuais de auga que procede dun manancial situado no lugar de Cures, na parroquia de Cereixo (Santiago), no concello de Vimianzo (A Coruña), con destino a rega de parcela. Número Expte.: DH. A15.26316 Santiago de Compostela, 28 de outubro de 2015 A xefa do Servizo de Tramitación Técnico-Administrativa do Dominio Público Hidráulico Mihai Sebastian Abid Curtis Perona
13/11/2015 | Administración LocalMunicipal
Touro
Edicto exposición pública do padrón servizo subministración de auga conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3º trimestre de 2015, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 7 de xaneiro de 2016 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 6 de novembro de 2015 O Alcalde, Asdo.: Ignacio Codesido Barreiro.
13/11/2015 | Administración LocalMunicipal
Fene
Servizos Económicos e Tributarios
Aprobación inicial EMC SC10/2015

O Concello Pleno de Fene, en sesión ordinaria celebrada o día 5 de novembro, aprobou o expediente de suplemento de créditos nº 10/2015 por un importe 47.307,28 € O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, 6 de novembro de 2015 O alcalde, Juventino J Trigo Rey
13/11/2015 | Administración LocalMunicipal
Mugardos
Delegación presidencia Consello Escolar Municipal

Delegación presidencia Consello Escolar Municipal. En exercicio das atribucións que me outorgan o artigo 2, punto 2.1.- do Regulamento de funcionamento do Consello Escolar Municipal de Mugardos, aprobado polo Concello pleno en sesión celebrada o 26.11.1999, pola presente RESOLVO: Primeiro.- Delegar a presidencia do Consello escolar municipal en: Dona Begoña Roldós Iglesias; concelleira de Educación. Segundo.- Dar conta, da presente resolución, ao Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. O mando e asino en Mugardos a trinta de outubro do ano dous mil quince.” Mugardos, 3 de novembro de 2015 O alcalde Juan Domingo de Deus Fonticoba
13/11/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Subministración de material de oficina consumible con destino á Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.00417.2. Obxecto do contrato: SUBMINISTRACIÓN DE MATERIAL DE OFICINA CONSUMIBLE CON DESTINO Á DEPUTACIÓN PROVINCIAL DA CORUÑA.3. Prazo de execución: un ano, a contar dende o 01.01.2016 ou dende a data de formalización en documento administrativo se fose posterior ao 01.01.2016.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto máximo: 62.913,54 €, IVE incluído, desagregado en doce lotes.6. Garantía provisional: non se esixe.7. Garantía definitiva: 5% do presuposto de licitación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos 15 días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automaticamente”: conterá a documentación de referencias técnicas non valorables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automaticamente”: conterá a proposición axustada ao modelo que figura no anexo 4 do prego de cláusulas administrativas. d) MOSTRAS: esixidas nos lotes 2, 3, 4, 7 e 8. VARIANTES: admitidas ata tres; versarán sobre MODELOS.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 04 de novembro de 2015. O PRESIDENTE O SECRETARIO Valentín González Formoso José Luis Almau Supervía
13/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.40711, Concesión dun caudal de auga a María Luísa Vilela Montero, no concello de Arzúa (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de outubro de 2015 e como resultado do expediente incoado ó efecto, outorgóuselle a María Luísa Vilela Montero, unha concesión de 379 m3 anuais de auga que procede dun manancial situado no lugar dos Campos, na parroquia de Brandeso (San Lourenzo), no concello de Arzúa (A Coruña), con destino a uso doméstico e rega. Número Expte.: DH. A15.40711 Santiago de Compostela, 28 de outubro de 2015 A xefa do Servizo de Tramitación Técnico-Administrativa do Dominio Público Hidráulico Irene Josefa Edwin Samas Fisac
13/11/2015 | Administración LocalMunicipal
Bergondo
Secretaría
Anuncio de expropiación proxecto: Saneamento de Guísamo - San Paio (sistema xeral de saneamento- Concello de Bergondo)

O Pleno do Concello de Bergondo, en sesión ordinaria do 29 de outubro de 2015, adoptou o seguinte acordo: “PRIMEIRO. Aprobar inicialmente a modificación do Proxecto “Saneamento de Guísamo-San Paio (Sistema Xeral de Saneamento-Concello de Bergondo), redactado polo enxeñeiro de camiños, canais e portos D. José Luis Piñeiro Arnoso en febreiro de 2015, incluíndo no mesmo o Anexo de expropiacións, redactado polo enxeñeira técnica de obras públicas dona Esperanza Dolores Rondo Verdeja, en outubro de 2015, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación. SEGUNDO. Solicitar a Xunta de Galicia a urxente ocupación dos bens e dereitos obxecto do presente expediente. TERCEIRO. Seguir a expropiación individualmente abrindo prazo de información pública durante quince días hábiles no Boletín Oficial da Provincia, no Taboleiro de anuncios do concello e nun dos diarios de máxima difusión da provincia, con notificación persoal aos interesados, para que os titulares de dereitos afectados pola expropiación poidan aportar cantos datos permitan a rectificación dos posibles erros que se estimen cometidos na relación publicada, ou opoñerse á ocupación ou disposición dos bens ou dereitos por motivos de forma ou de fondo que deberán estar fundamentados. Ós únicos efectos da subsanación de erros na descripción material e legal dos bens, calquer persoa natural ou xurídica poderá comparecer alegando cantos antecedentes ou referencias estime pertinentes. De producirse alegacións deberán ser resoltas polo Pleno, debendo aprobarse, en todo caso, definitivamente a relación de bens e dereitos.” No cumprimento do devandito acordo o citado expediente queda exposto ao público na Secretaría do concello. Bergondo, 5 de novembro de 2015 A alcaldesa Alejandra Pérez Máquez
13/11/2015 | Administración LocalMunicipal
A Capela
Prestación do servizo de ensino na Escola Municipal de Música e o período de pagamento en voluntaria

ANUNCIO Por resolución desta alcaldía do día 5 de novembro de 2015, aprobouse o padrón de contribuíntes correspondente ao mes de outubro do exercicio 2015 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 5 de novembro de 2015. O alcalde Manuel Meizoso López
13/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.24383, Concesión dun caudal de auga a Boibel Forestal, S. L. e á Congregación Hermanas de Santa Dorotea de la Frassinetti, no concello de Frades (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de outubro de 2015 e como resultado do expediente incoado ó efecto, outorgóuselle a Boibel Forestal, S. L. e á Congregación Hermanas de Santa Dorotea de la Frassinetti, unha concesión de 57.775 m3 anuais de auga que procede dun pozo de barrena e dunha derivación dun regato, no lugar do Pazo, na parroquia de Galegos (San Martiño), no concello de Frades (A Coruña), con destino a rega. Número Expte.: DH. A15.24383 Santiago de Compostela, 28 de outubro de 2015 A xefa do Servizo de Tramitación Técnico-Administrativa do Dominio Público Hidráulico Pavol Fadila Ibac Gumier
17/11/2015 | Administración LocalMunicipal
Outes
Anuncio de aprobación do padrón de saneamento e depuración de augas residuais do 2.º semestre de 2015

ANUNCIO DE APROBACIÓN DO PADRÓN DE SANEAMENTO E DEPURACIÓN DE AUGAS RESIDUAIS DO 2.º SEMESTRE DE 2015 A Xunta de Goberno Local deste Concello, en sesión de 9 de novembro de 2015, aprobou o padrón de contribuíntes da taxa polo servizo de saneamento e depuración de augas residuais do 2.º semestre de 2015, composto por un total de 2.921 recibos. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 9 de decembro de 2015 ata o 9 de febreiro de 2016. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 9 de novembro de 2015. O alcalde Asdo.: Carlos Enrique López Crespo
17/11/2015 | Administración LocalMunicipal
Brión
Aprobacion de padróns do prezo público polos servizos de axuda no fogar básica e dependencia do mes de outubro de 2015

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE OUTUBRO DE 2015 Mediante resolución da Alcaldía de data de 10 de novembro de 2015 aprobouse o padrón do servizo de axuda no fogar básica e dependencia do mes de outubro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 17 de novembro de 2015 ao 18 de xaneiro de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de novembro de 2015. O alcalde José Luís García García
17/11/2015 | Administración LocalMunicipal
Cambre
Anuncio de formalización de contrato

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2015/C003/000001. d) Dirección de Internet do perfil de contratante: www.cambre.es e www.contratosdegalicia.es 2. Obxecto do contrato. a) Tipo de contrato: Contrato de obras b) Descrición: de “Seguridade viaria na AC-214 e renovación da rede de abastecemento entre Fraiz e A Mota (AC-214)”, incluída no Plan Provincial de Cooperación ás Obras e Servizos de Competencia Municipal (POS) 2015. c) Referencia de nomenclatura: – CPV: 45233260-9; 45232750-8. – CPA: 42.11.1; 42.21.22. d) Medio de publicación dos anuncios de licitación. Boletín Oficial da Provincia da Coruña, perfil do contratante - Plataforma de Contratos Públicos de Galicia, e diario “La Opinión”. e) Data de publicación dos anuncios de licitación.15 de abril de 2015 (BOP, perfil de contratante e Plataforma de Contratos), e 20 de abril de 2015 (Prensa). 3. Tramitación e procedemento. a) Tramitación: ordinaria. b) Procedemento: aberto, cun único criterio de valoración (factor prezo). 4. Valor estimado do contrato: 289.080,55 €, sen IVE.5. Orzamento base de licitación. Importe neto: 289.080,55 €. Importe total: 349.787,47 €. 6. Formalización do contrato. a) Data da adxudicación: 27/10/2015. b) Data de formalización do contrato: 09/11/2015. c) Contratista: Excavaciones y Obras Candal, S. L. d) Importe de adxudicación: Importe neto: 191.082,25 €. Importe total: 231.209,52 €. e) Ventaxas da oferta adxudicataria: mellor prezo. Cambre, 9 de novembro de 2015. O concelleiro delegado da Área de Economía, Facenda, Obras e Servizos P. D. (R. A. n.º 1111/2015, do 23 de xuño) Asdo.: Augusto Rey Moreno
17/11/2015 | Administración LocalMunicipal
Muros
Exposición pública padrón de auga 3º trimestre de 2015

Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga, canon da auga e coeficiente de vertedura, correspondente ao 3º trimestre de 2015, o citado padrón estará a disposición do publico durante 15 días hábiles, a contar dende a data de publicación do presente anuncio no BOP da Coruña. O padrón atópase a disposición dos interesados no Concello de Muros e na Oficina de ESPINA & DELFÍN, S. L. sita na rúa do Cid nº 2-baixo en Muros, de 09:00 a 13:45 horas de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Alcaldía a Sra. Alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., sitas na rúa do Cid nº 2 baixo en Muros, de luns a venres (excepto os mércores) de 09:00 a 13:45 horas. O periodo voluntario de pagamento establecese nun mes, que se contará dende o día seguinte ao da finalización da exposición pública do padrón. Transcurrido o período voluntario establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Muros, a 6 de novembro de 2015 A SRA. ALCALDESA Asdo./ María Xosé Alfonso Torres
17/11/2015 | Administración LocalMunicipal
Camariñas
Aprobación provisional da modificación da Ordenanza fiscal número 1 reguladora do Imposto sobre Bens Inmobles

Aprobada provisionalmente polo pleno da Corporación, en sesión extraordinaria celebrada o día 12 de Novembro de 2015, a modificación da Ordenanza nº1 reguladora do imposto sobre bens inmobles; exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar suxestións ou reclamacións contra da mesma. No caso de que estas non se produciran, entenderanse definitivamente aprobada. Todo elo, de acordo có establecido no artigo 17 do Real Decreto Lexislativo 2/2004 do 5 de Marzo. Camariñas, a 13 de Novembro de 2015 O Alcalde Asdo: Manuel V. Alonso de León
17/11/2015 | Administración LocalMunicipal
Cee
Aprobación inicial da modificación da relación de postos de traballo do persoal laboral do Concello. Oficial de 2.ª limpeza dependencias. Código 02.02.01

ANUNCIO O Pleno do Concello de Cee, na sesión extraordinaria realizada o día 5 de novembro de 2015, acordou aprobar inicialmente a modificación da relación de postos de traballo do persoal laboral do Concello de Cee mediante a amortización do posto identificado coa denominación seguinte: oficial de 2.ª limpeza dependencias. Código 02.02.01. De conformidade co disposto nos artigos 90.2 da Lei 7/1985, de 2 de abril, LBRL, 126 e 127 do texto refundido de disposicións vixentes en materia de réxime local, aprobado por R. D. Lvo.781/1986, do 18 de abril, así como no 169 do R. D. Lvo.2/2004, polo que se aproba o texto refundido da Lei reguladora das facendas locais, sométese o dito acordo a información pública e audiencia aos interesados polo prazo de quince días hábiles, a contar dende o seguinte á publicación deste anuncio no Boletín Oficial da Provincia, para os efectos de presentación de reclamacións ou suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo, ata entón provisional, de conformidade co disposto nos artigos 126 do R. D. Lvo.781/1986 e 169 do R. D. Lvo.2/2004. Cee, 9 de novembro de 2015. O alcalde Ramón Vigo Sambade
17/11/2015 | Administración LocalMunicipal
Negreira
Anuncio relativo á modificación da Ordenanza reguladora do Imposto sobre Bens Inmobles

Aprobada provisionalmente polo Pleno do Concello de Negreira, na sesión ordinaria celebrada o día 14 de setembro de 2015, a modificación da Ordenanza reguladora do Imposto sobre Bens Inmobles e de ac ordo cos artigos 17.1 e 17.2 do Real Decreto Lexislativo 2/2004, de 5 de marzo, polo que se aprobou o Texto Refundido da Lei Reguladora das Facendas Locais, sométese o citado acordo a información pública polo prazo de trinta días hábiles, para que os interesados poidan examinalo e presentar as reclamacións que estimen oportunas. Negreira, 28 de outubro de 2015 Jorge J. Tuñas Caamaño Alcalde-Presidente
17/11/2015 | Administración LocalMunicipal
Oroso
Aprobación provisional de modificación de ordenanzas fiscais

O Pleno da Corporación, en sesión celebrada o 13 de novembro, adoptou acordo provisional de modificación das seguintes ordenanzas fiscais: Ordenanza reguladora da taxa polo subministro de auga potable. Ordenanza reguladora da taxa de saneamento. Cumprindo o disposto no artigo 17 do TR 2/2004 da lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalos e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderase definitivamente aprobadas. En Oroso, a 13 de novembro de 2015 O Alcalde-presidente, Manuel Mirás Franqueira
17/11/2015 | Administración LocalMunicipal
Boiro
Licitación punto limpo

A) Organismo: Concello de Boiro. B) Dependencia que tramita o expediente: Secretaría Xeral.2. Obxecto do contrato: descrición: EXPLOTACIÓN DO PUNTO LIMPO DO CONCELLO DE BOIRO, PARA A RECOLLIDA SELECTIVA DE PAPEL E CARTÓN E PAPE RECOLLIDA SELECTIVA DE ENVASES LIXEIROS. Prazo: un ano con posibilidade de prórroga. Procedemento: aberto. Valor estimado: 72,386,63 €, iva: 7,238,66 € Definitiva: 5% do prezo de adxudicación. A) Entidade: Concello de Boiro B) Domicilio, código postal e localidade: Praza Galicia s/n 15930 Boiro C) Teléfono: 981 844800 D) Telefax: 981 844008 E) Data límite de obtención de documentos e formalización: ata o día de finalización do prazo de presentación de proposicións. a) Clasificación económica do contratista: Non se esixe clasificación. A) Data límite de presentación de ofertas: As proposicións para tomar parte na licitación presentaranse no rexistro do Concello, en horario de 9:00 a 13:30 horas, (sábados de 9:00 a 13:00) dentro do prazo de 15 días naturais, a contar dende o día seguinte ó da publicación deste anuncio. B) Documentación a presentar: a esixida no prego de condicións económico administrativas. C) Lugar de presentación: véxase o punto 6 do anuncio. A) Entidade: Concello de Boiro. B) Domicilio: Praza Galicia s/n. C) Localidade: Boiro. D) Data: segundo condicións do prego Boiro, 10 de novembro de 2015 O alcalde Juan José Dieste Ortigueira
17/11/2015 | Administración LocalConsorcios
Consorcio de Turismo y Congresos
Publicación inicial conta xeral 2014

EXERCICIO 2014 Informada a Conta Xeral do Consorcio de Turismo e Congresos de A Coruña correspondente ao exercicio 2014 á Xunta de Goberno do Consorcio, expónse ao público durante quince días e oito mais para que os interesados poidan presentar reclamacións, reparacións ou observacións á mesma. A Conta Xeral permanecerá exposta aos interesados na sede do Consorcio sita na Rúa Sol – Edificio Sol s/n 15003 (A Coruña). A Coruña, 13 de novembro de 2015 D. Alberto Lema Suárez Presidente
05/10/2015 | Administración LocalMunicipal
Ferrol
Intervención
Aprobación inicial do expediente de modificación de crédito n.º 28/2015, subexpediente 4/2015 de crédito extraordinario/suplemento de crédito

EDICTO Aprobación inicial do expedientes de modificación de crédito n.º 28/2015, subexpediente 4/2015 de crédito extraordinario/suplemento de crédito O Pleno do Concello de Ferrol, en sesión do día 24 de setembro de 2015, aprobou inicialmente os expediente de modificación de crédito n.º 28/2015, subexpediente 4/2015 de crédito extraordinario/suplemento de crédito Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferol, 25 de setembro de 2015. O alcalde Asdo.: Jorge Juan Suárez Fernández
05/10/2015 | Administración LocalMunicipal
Tordoia
Aprobación inicial de modificación de ordenanzas

ANUNCIO Asunto: aprobación inicial de modificación de ordenanzas reguladoras O Pleno da Corporación, en sesión celebrada o 24.09.2015, adoptou o acordo de aprobación inicial de modificación das seguintes ordenanzas: Ordenanza fiscal n.º 1, reguladora do imposto de bens inmobles. Ordenanza fiscal n.º 3, reguladora do imposto de construción e obras. Ordenanza fiscal n.º 6, reguladora da taxa por actividades e servicios relacionados coa hixiene urbana. Sométense os citados expedientes a información pública polo prazo de trinta días hábiles para que, de acordo co previsto nos artigos 17.1 e 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, os interesados poidan examina-lo expediente e presenta-las reclamacións que estimen oportunas. Tordoia, 28 de setembro de 2015. O alcalde Antonio Pereiro Liñares
05/10/2015 | Administración LocalMunicipal
Corcubión
Exposición ó público da aprobación inicial do expediente de modificación de crédito núm.15/2015 modalidade de suplemento de crédito, para aplicación do superávit orzamentario para amortizar debéda

O Pleno do Concello de Corcubión, en sesión ordinaria que se levou a cabo o día 25.09.2015, acordou a aprobación inicial do expediente de modificación de créditos núm.15/2015, na modalidade de suplemento de crédito, para aplicación do superávit orzamentario para amortizar debéda, co seguinte detalle: Orzamento de gastos Orzamento de ingresos En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Corcubión, 28 de setembro de 2015. O alcalde-presidente Manuel Insua Insua
05/10/2015 | Administración LocalMunicipal
Ferrol
Facenda e Patrimonio
Edicto do padrón do aparcadoiro A Magdalena de outubro 2015

EDICTO O día 24/09/2015 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de outubro de 2015. Segundo o que establece o artigo 102.3 da Lei 58/2003 xeral tributaria, e a través deste edicto, exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
05/10/2015 | Administración LocalMunicipal
Ferrol
Facenda e Patrimonio
Incoación e tramitación dun expediente relativo ao camiño denominado camiño das Penas, Regueiro-Vila da Igrexa (San Xurxo), no termo municipal de Ferrol

NGDO. DE PATRIMONIO JMC/ABG DECRETO O Xulgado do Contencioso-Administrativo de Ferrol, no procedemento ordinario 411/2010, declara a obriga do Concello de Ferrol de investigar a propiedade do camiño denominado camiño das Penas, no lugar de Regueiro-Vila da Igrexa, San Xurxo. Neste contexto, e de forma previa á adopción dos acordos relativos á apertura dos prazos de información pública que esixe a normativa vixente, realizáronse diversos actos de instrución dirixidos á achega de cantos datos existiran nesta Administración que permitan dilucidar a propiedade pública ou privada do camiño en cuestión (oficios á área de Urbanismo, área de Cultura, área de Servizos, así coma a incorporación dos datos que sobre o mesmo constan na Dirección Xeral de Catastro. Por último requiríuse a todos os colindantes para que achegaran os seus títulos de propiedade, de xeito que fose posible valorar a cualificación do camiño nos ditos lindes. Os elementos achegados ao expediente non clarifican suficientemente a posibilidade da existencia dun título de propiedade do dito camiño a prol desta Administración. O Real decreto 1372/86 polo que se aproba o regulamento de bens regula nos arts.45 e seguintes a potestade de investigación dos entes locias, establecendo o procedemento polo que debe desenvolverse a dita potestade. En virtude do sinalado, a concelleira delegada da área de Economía, Facenda, Emprego e Recursos Humanos ven en dispoñer: Primeiro. –Publicar no BOP e no taboleiro de anuncios a incoación e tramitación dun expediente de investigación relativo ao camiño denominado camiño das Penas no lugar de Regueiro-Vila da Igrexa, San Xurxo, nos termos esixidos pola dita sentenza xudicial, camiño cuxa situación se grafica nesta resolución, notificando expresamente á Administración Estatal e Autonómica, así como a todas as persoas que poideran resultar afectadas e resulten coñecidos ou identificables. Transcorridos quince días dende a dita publicación abrirase un prazo dun mes para a presentación de alegacións por parte das persoas afectadas polo expediente de investigación. Segundo. –Transcorrido o prazo de alegacións sinalado no acordo anterior, abrirase un período de proba doutros quince días no cal poderá achegarse a seguinte documentación: ● Documentos públicos, xudiciais, notariais ou administrativos ● Recoñecemento e ditamen pericial ● Declaración de testemuñas Por tratarse dun acto de tramite non procede a interposición de recurso (artg.107) da Lei 30/1992 de réxime xuridico das administracións publicas e do procedemento administrativo común. Na Casa do Concello, A concelleia delegada titular da área de Economía, Ante min Facenda, Emprego e Recursos Humaos O secretario Eugenia Freire Fajardo
05/10/2015 | Administración LocalMunicipal
Fene
Secretaría
Cadro de tarifas da Ordenanza reguladora do servizo de taxi

ANUNCIO Conforme á Disposición Final da Ordenanza reguladora do servizo de taxi no Concello de Fene publicada no BOP da Coruña núm.160 do 24.08.2015, faise público que o cadro de tarifas do anexo II foi autorizado pola Dirección Xeral de Comercio por Resolución do 22.09.2015. Fene, 28 de setembro de 2015. O alcalde Juventino J. Trigo Rey
05/10/2015 | Administración LocalMunicipal
Boimorto
Aprobación inicial de expedientes de modificación de créditos

ANUNCIO O Pleno municipal, en sesión ordinaria de data 24/09/2015, acordou aprobar inicialmente o expediente de modificación de créditos n.º 12/2015, suplemento de crédito n.º 3/2015, por importe de 19.399,21 €, e o expediente de modificación créditos n.º 13/2015, crédito extraordinario n.º 2/2015, por importe de 16.205,55 €; e tramitar os expedientes para a súa entrada en vigor aplicando o disposto no artigo 177 do texto refundido da Lei reguladora das facendas locais e no artigo 38 do Real decreto 500/1990, do 20 de abril, polo que se somete a exposición pública de quince días hábiles a partir da publicación no BOP considerándose o acordo de aprobación inicial como definitivo de non presentarse reclamacións. O que se fai público aos efectos oportunos. Boimorto, 25 de setembro de 2015. O alcalde Asdo.: Gonzalo Concheiro Coello
05/10/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S12/2015)

Anuncio de licitación (S-12/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-12/2015.2. Obxecto do contrato: arrendamento de furgoneta mixta de carga e cinco pasaxeiros con destino ao Centro Municipal de Emprego. Duración: dous anos prorrogables por dous mais.3. Tramitación: ordinaria. Procedemento: aberto.4. Orzamento base de licitación: 7.000 € anuais (IVA incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Requisitos específicos do contratista: vésaxe prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 24 de setembro de 2015. M.ª Marianella Katiba Asturias El Mekkaoui de alcalde responsable de Hacienda y Administración (Decreto de delegación de 15/06/2015)
05/10/2015 | Administración LocalMunicipal
Lousame
Publicación anuncio aprobación inicial CE 16/2015

O Concello de Lousame, acordou a aprobación inicial do crédito extraordinario núm.16/2015, mediante o que se dota crédito nas aplicacións orzamentarias que se sinalan no seguinte cadro, financiando tal modificación con remanente de tesourería para gastos xerais por importe de 89.294,71 €: E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. A Alcaldesa Asdo. María Teresa Villaverde Pais.
05/10/2015 | Administración LocalMunicipal
Mugardos
Delegación de funcións no 1º tenente de alcalde-concelleiro de obras

O Sr. Alcalde do Concello de Mugardos, con data 25.09.2015, dictou a Resolución que de seguido se transcribe: “RESOLUCION DA ALCALDIA Nº 745/2015.- Estando previsto para ás 9:30 horas do día 28.09.2015, o acto de comprobación do reformulo da obra de “MELLORAS NO POLIDEPORTIVO MUNICIPAL DE MUGARDOS”, incluídas no Plan de Obras e Servizos (POS) 2015, da Excma. Deputación Provincial, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, Primeiro.- Delegar as miñas funcións no 1º tenente de alcalde e concelleiro de obras, D Mauro Alberto Abdelkhalek Khiar Foley, aos efectos de representar a este Concello no acto antes sinalado. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P. O mando e asino en Mugardos, a vinte e cinco de setembro do ano dous mil quince.” Mugardos, 25 de setembro de 2015. O ALCALDE, Asdo. J. DOMINGO DE DEUS FONTICOBA
05/10/2015 | Administración LocalMunicipal
Cambre
Edicto padrón segundo trimestre de 2015 da taxa de subministración de auga potable e rede de sumidoiros

Por resolución do concelleiro delegado da área de economía, facenda, obras e servizos nº 1530 de data sete de se-tembro de 2015, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon de auga da Xunta de Galicia correspondente ao período impositivo segundo trimestre de 2015, no que constan 12.074 recibos por un importe de CINCOCENTOS DOUS MIL CENTO SESENTA E NOVE EUROS E OITENTA E DOUS CÉNTIMOS (502.169,82 EUROS), que comeza por BOURKAIB AGUILAR-AMAT PABLO e remata por SAHRAOUI FERNANDEZ PINTADO CAPALLERA, segundo o seguinte detalle: SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente”. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo dun mes contado dende o día seguinte ó remate da exposición ó público do Padrón. A falta de pagamento do canon da auga no período voluntario suporá a súa esixencia pola vía de constrinximento pola consellería competente en materia de Facenda da Xunta de Galicia. Cambre, 8 de setembro de 2015 O concelleiro delegado da área de economía, facenda, obras e servizos P. D. (R. A. nº 1111/2015, de 23 de xuño) Augusto Rey Moreno
05/10/2015 | Administración LocalMunicipal
Toques
Convocatoria do III concurso de fotografía do concello de Toques

A Xunta de Goberno Local, na súa sesión de data 17/09/2015, acordou aprobar as bases que rexeran o III concurso de fotografía do Concello de Toques. O prazo para presentar as solicitudes de participación no devandito concurso será ata o 15 de outubro de 2015, podendo consultar as bases nas oficinas do Concello de Toques. Toques, 21 de setembro de 2015. O alcalde, Asdo.: José Angel Penas García